Lav et referat af nedenstående tekst:

Tekst:
21-årige Frederik Haar synes som forsvundet i den blå luft. Sidste uge var han en tur i byen med vennerne fra Gerslev Idrætshøjskole, og det var her, han forsvandt natten til onsdag. Det er efterhånden 7 døgn siden. Dykkere fra beredskabet var tirsdag i vandet i nærheden af Lauritzens plads i Aalborg. Men det var uden held. Politiets efterforskning af Frederiks forsvinden er blevet ekstra kompliceret af, at der er forsvindende få spor at gå efter, og derfor har de ikke kunne gøre så meget. Det vides med sikkerhed, at Frederik forlod Jomfru Ane Gade omkring klokken halv tre om natten sidste tirsdag. Han havde ingen telefon på sig, og han har ikke brugt sit dankort derefter. Derfor har politiet ikke kunne spore ham på den måde. Manglen på oplysninger omkring Frederiks forsvinden gør også, at Nordjyllands Politi ikke arbejder ud fra nogle klare teorier. - Vi kan ikke afvise noget på nuværende tidspunkt. Der er ikke noget, der tyder på, at der har været en forbrydelse, men vi kan ikke afvise det. Ligesom vi heller ikke kan afvise, at han er faldet i havnen, siger efterforskningsleder, Henrik Hyldig. Politiet er nu i gang med at lokalisere alt overvågning, hvor der er chance for, at Frederik er blevet set på. Hos Nordjyllands Politi håber man fortsat på, at finde Frederik i live, selvom han nu har været forsvundet i en uge.

Referat:
Det er en uge siden, at 21-årige Frederik Haar forsvandt efter en tur i byen i Aalborg. I dag var dykkere fra beredskabscenter Aalborg i vandet. Men der var ingen spor efter Frederik Haar.